text: Bazar med unikke julegaver
  02 december 2012 kl. 16.33
  Er du på jagt efter en personlig, unik julegave er Designskolen Koldings årlige julebazar det rette sted at søge.
  Her sælger nuværende og tidligere designstudere unika-design for enhver smag og pengepung. Tasker, tøj, julepynt, grafik, smykker, brugsgenstande og meget, meget mere vil være at finde i de mange, små boder, hvor omkring 90 unge designspirer sælger og fortæller om deres kreative frembringelser.
  Det er de studerende på Designskolen Koldings, der arrangerer den populære julebazar. De senere år har op imod 3000 besøgende lagt vejen forbi bazaen.
  